**Érettségi kisokos**

1. **Az érettségi vizsga jogszabályi háttere**

a) Az érettségi vizsgát a 254/2008-as törvény(Zákon č. 254/2008 Z. z. o výchove a vzdelávaní, školský zákon) a o zmene a doplnení niektorých zákonov v znení neskorších predpisov, valamint a 224/2022-es rendelkezés szabályozza (Vyhláška MŠ SR č. 224/2022 Z. z.o strednej škole).

2. **Az érettségi vizsga szervezése**

a) Az érettségi vizsga megvalósulhat rendes vizsgaidőszakban vagy rendkívüli vizsgaidőszakban. A rendes vizsgaidőszak az adott tanév márciusától júniusáig, a rendkívüli vizsgaidőszak az adott tanév áprilisától májusáig terjed, vagy következő tanév szeptemberében vagy februárjában jelölik ki.

b) Érettségi vizsgát csak az a diák tehet, aki sikeresen befejezte az iskola utolsó évfolyamát.

c) A tanuló csak olyan tantárgyból érettségizhet, amelyet a 4 év alatt legalább 6 órában tanult. Az óraszámba beleszámít a szeminárium is. Az érettségi vizsgára történő jelentkezés határideje: **2024. szeptember 30.**

d) 4 tantárgyból kötelező érettségi vizsgát tenni:

- magyar nyelv és irodalom

- szlovák nyelv és szlovák irodalom

- angol nyelv

- a tanuló által választott tantárgy (további/második idegen nyelv csak 5. vagy 6. tantárgyként választható a nemzetiségi iskolában)

A tanuló ezen kívül választhat 5. vagy 6. tantárgyat is (l. a 245/2008-as törvény 74. paragrafusa, 7. bekezdése). **Az 5. vagy 6. tantárgy legkésőbb 2025. március 31-ig mondható le írásban, ellenkező esetben kötelező az abszolválása.**

3. **Az érettségi vizsga részei**

a) Az érettségi vizsga részei: írásbeli és szóbeli. Az érettségi vizsga írásbeli része azonos időpontban valósul meg a Szlovák Köztársaság egész területén.

b) Magyar, szlovák és idegen nyelvből, valamint matematikából az érettségi vizsgának írásbeli része is van. A központi (extern) részen kívül magyar, szlovák és idegen nyelvből a tanulók ún. belső (intern) írásbeli vizsgát is tesznek.

c) Az érettségi írásbeli vizsga központi (extern) része:

- *magyar nyelv és irodalom*

Időpont: 2025. március 11., kedd

Tartama: 100 perc (64 kérdés: 40 zárt/feleletválasztó, 24 rövid választ igénylő)

- *angol nyelv*

Időpont: 2025. március 12., szerda

Tartama: 120 perc (hallásértés 30 perc, nyelvtan 45 perc, olvasásértés 45 perc)  
A teszt 80 db kérdésből áll (20 hallásértés, 40 nyelvtan, 20 olvasás és szövegértés).

- *matematika*

Időpont: 2025. március 13., csütörtök

Tartama: 150 perc

A teszt 10 db feleletválasztó feladatból + 20 db rövid választ igénylő feladatból áll  
A feladatok témakörei:  
a matematika alapjai: 7 feladat  
függvények: 8 feladat  
sztereometria: 5 feladat  
síkmértan: 6 feladat  
kombinatorika, valószínűségszámítás, statisztika: 4 feladat

- *szlovák nyelv és szlovák irodalom*

Időpont: 2025. március 14., péntek

Tartama: 100 perc (64 kérdés: 40 zárt/feleletválasztó, 24 rövid választ igénylő)

d) Az érettségi írásbeli vizsga belső (intern) része:

- *magyar nyelv és irodalom*

Időpont: 2025. március 11., kedd

Tartama: 150 perc

Terjedelme: 1,5-3 oldal

4 téma közül választhat a tanuló

- *angol nyelv*

Időpont: 2025. március 12., szerda

Tartama: 60 perc

Terjedelme: 200-220 szó

Adott az egy téma, nincs választási lehetőség

- *szlovák nyelv és szlovák irodalom*

Időpont: 2025. március 14., péntek

Tartama: 90 perc

Terjedelme: 1-2 oldal

4 téma közül választhat a tanuló

A központi (extern) rész eredményeiről legkésőbb **10 nappal a szóbeli érettségi vizsga kezdete előtt**kap az iskola, majd a tanuló tájékoztatást.

Részletesebb információk a www. nivam.sk oldalon találhatók.

e) az érettségi szóbeli része

Háromtagú bizottság (elnök, vizsgáztató, ülnök) előtt érettségizik a tanuló, aki kihúz egyet a tételekből. A szóbeli rész nyilvános. Egy nap egy tanuló max. 3 tantárgyból érettségizhet. Az informatikát kivéve (30 perc) minden tantárgy esetében 20 perc a felkészülési idő, és 20 percig tart a felelés.

4. **Az érettségi értékelése**

a) Az érettségi írásbeli részének eredményét százalékban és percentilben (az országos viszonylatban való elhelyezkedés) fejezik ki, a szóbeli részt érdemjegyekkel osztályozzák.

b) Minden tantárgyból le kell érettségiznie a tanulónak ahhoz, hogy sikeres legyen az érettségije.

c) Ha a tanuló az 5. vagy a 6. tantárgyból sikertelen volt, az érettségijének az eredményére ez nincs hatással.

d) A tanuló azokból a tantárgyakból, melyekből az érettséginek extern és intern része is van, sikeres érettségi vizsgát tett abban az esetben, ha:

- több mint 33%-ot ért el az extern részből ÉS 25%-ot az intern részből, a szóbelin min. négyest kapott;

- kevesebb mint 33%-ot ért el az extern részből VAGY kevesebb mint 25%-ot az intern részből, a szóbelin min. hármast kapott.

A tanuló sikeres érettségi vizsgát tett matematikából, melynek részét képezi az extern érettségi vizsga, ha:

- több mint 33%-ot ért el az extern részből, a szóbelin min. négyest,

- ha kevesebb mint 33%-ot ért el az extern részből, a szóbelin min. hármast kapott.

Abban az esetben, ha a tanuló sem az extern, sem az intern írásbeli érettségit nem teljesítette a minimális százalékra, részt vehet a szóbeli érettségi vizsgán, viszont az írásbeli részt az adott tantárgyból a következő tanév rendes érettségi időszakában (márciusban) meg kell ismételnie.

A tanuló azokból a tantárgyakból, amelyeknek nincs írásbeli részük, sikeres érettségi vizsgát tett, ha legalább négyesre lefelelt. A tanulónak lehetősége van javítóvizsgát tennie, amennyiben jún. 30-ig beadja a kérelmét az iskola igazgatójánál. A javítóvizsga legközelebbi időpontja szeptember. A tanulónak három éve van a javítóvizsga abszolválására.